ՀԻՄՆԱՎՈՐՈՒՄ
[bookmark: _Hlk44354799][bookmark: _Hlk232517726] ««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ՀՈՒՆԻՍԻ 18-Ի N886-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ


[bookmark: _Hlk232415427][bookmark: _Hlk233991029][bookmark: _Hlk44359539]1. Անհրաժեշտությունը։ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, Հայաստանի Հանրապետության էկոնոմիկայի նախարարությանը գումար հատկացնելու և  Հայաստանի Հանրապետության կառավարության 2026 թվականի հունիսի 18-ի N 886-ն որոշման մեջ փոփոխություններ կատարելու մասին» Կառավարության որոշման նախագծի (այսուհետ՝ Նախագիծ) ընդունումը պայմանավորված է Կառավարության 2026 թվականի հունիսի 4-ի N 800-Լ որոշման 1-ին կետով հաստատված Հայաստանի Հանրապետության տարածքից ջերմատնային արտադրության առանձին ապրանքների արտահանման աջակցության միջոցառման (այսուհետ՝ N 1 Միջոցառում) և Կառավարության 2026 թվականի հունիսի 11-ի N 839-Լ որոշման 1-ին կետով հաստատված Հայաստանի Հանրապետության տարածքից թարմ պտղի և սննդամթերքի ու խմիչքների առանձին տեսակների արտահանման աջակցության միջոցառման (այսուհետ՝ N 2 Միջոցառում) իրականացման արդյունքում հուլիս ամսին առաջացող պարտավորությունների կատարումն ապահովելու անհրաժեշտությամբ:
2. Ընթացիկ իրավիճակը և խնդիրները։ 
[bookmark: _Hlk232528900]1165 Ներդրումների և արտահանման խթանման ծրագրի 12014 «Հայաստանի Հանրապետության տարածքից ջերմատնային արտադրության առանձին ապրանքների արտահանման աջակցություն» և 12015 «Հայաստանի Հանրապետության տարածքից թարմ պտղի և սննդամթերքի ու խմիչքի առանձին տեսակների արտահանման աջակցություն» միջոցառումների շրջանակներում Արտահանման շուկաների դիվերսիֆիկացման նպատակով արտահանողներին աջակցություն ցուցաբերելու նպատակով ընդունվել է N 1 և N 2 Միջոցառումները։
N 1 Միջոցառման շրջանակներում, ըստ ՍԱՏՄ-ի և ՊԵԿ-ի օպերատիվ տեղեկատվության  հուլիս ամսվա ընթացքում արտահանման ծավալները կազմում են՝ ելակ շուրջ 200 տոննա, լոլիկ՝ 1250 տոննա /որից՝230.4 տոննան հունիս ամսվա նախատեսվածից ավել արտահամած քանակի համար և շուրջ 1020 տոննա հուլիս ամսվա համար/, չերրի տեսակի լոլիկ՝ 367 տոննա, պղպեղ՝ 2325 տոննա /որից՝ 556 տոննան հունիս ամսվա նախատեսվածից ավել արտահամած քանակի համար և 1769 տոննա հուլիս ամսվա համար/, ծաղիկ՝ 3․6 /հունիս ամսվա համար պլանավորված 4.2 մլն հատից փաստացի արտահանվել է 3.1 մլն հատ, հուլիս ամսվա արտահանման ծավալը կազմում է շուրջ 4.6 մլն հատ/, որից՝ 0․5 մլն հատը ԵՄ անդամ երկրներ, Մեծ Բրիտանիա, Հյուսիսային Իռլանդիայի Միացյալ Թագավորություն կամ Շվեյցարիա։
N 1 Միջոցառման իրականացման համար անհրաժեշտ ֆինանսական միջոցների պահանջարկը գնահատվում է շուրջ 1,714,250.0 հազար դրամ։
N 2 Միջոցառման շրջանակներում, ըստ ՍԱՏՄ-ի և ՊԵԿ-ի օպերատիվ տեղեկատվության  հուլիս ամսվա ընթացքում արտահանման ծավալները կազմում են՝ ծիրան շուրջ 7000 տոննա /հունիս ամսվա համար պլանավորված շուրջ 3000 տոննայից փաստացի արտահանվել է 2700 տոննա, հուլիս ամսվա արտահանման ծավալը կազմում է շուրջ 7300 տոննա/, սալոր՝ 430 տոննա, կեռաս՝ 1715 տոննա, դեղձ կամ նեկտարին՝ 1645 տոննա, շշալցված բնական հանքային ջուր՝ 0․2 մլն լիտր /հունիս ամսվա համար պլանավորված շուրջ 1.5 մլն լիտրի փոխարեն փաստացի արտահանվել է 1.0 մլն լիտր, հուլիս ամսվա արտահանման ծավալը կազմում է շուրջ 0.7 մլն լիտր/, շշալցված խաղողի գինի 370 հազար լիտր, շշալցված պտղահատապտղային գինի՝ 290  հազար լիտր, շշալցված հայկական բրենդի կամ հայկական կոնյակ 800 հազար լիտր (100 % սպիրտի հաշվարկով) /հունիս ամսվա համար պլանավորված շուրջ 1.3 մլն լիտրի փոխարեն փաստացի արտահանվել է 1.1 մլն լիտր, հուլիս ամսվա արտահանման ծավալը կազմում է շուրջ 1.0 մլն լիտր/, չորացրած միրգ կամ բանջարեղեն՝  6 տոննա, իշխան տեսակի ձուկ՝ 2 տոննա և թառափ տեսակի ձուկ՝ 120 տոննա։
N 2 Միջոցառման իրականացման համար անհրաժեշտ ֆինանսական միջոցների պահանջարկը գնահատվում է շուրջ 3,651,390.0 հազար դրամ։
Նախագծով առաջարկվում է «Հայաստանի Հանրապետության 2026 թվականի պետական բյուջեի մասին» օրենքում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ կատարել համապատասխան փոփոխություններ և լրացումներ, որոնցով Էկոնոմիկայի նախարարությանը N 1 Միջոցառման իրականացման համար կհատկացվի 1,714,250.0 հազար դրամ, իսկ  N 2 Միջոցառման համար՝ 3,651,390.0 հազար ՀՀ դրամ։ Հատկացվող ֆինանսական միջոցները նախատեսվում են երրորդ եռամսյակի համար։ N 1 և N 2 Միջոցառումների իրականացման համար անհրաժեշտ գումարն առաջարկվում է հատկացնել «1139-11001 ՀՀ կառավարության պահուստային ֆոնդ» միջոցառումից։
N 1 Միջոցառման ոչ ֆինանսական արդյունքային ցուցանիշներ են սահմանվում՝ 
· լոլիկի արտահանված ծավալ, 1250 տոննա 
· պղպեղի արտահանված ծավալ, 2325 տոննա
· ելակի արտահանված ծավալ, 200 տոննա
· չերրի տեսակի լոլիկի արտահանված ծավալ, 367տոննա
· ծաղիկի արտահանված ծավալ, ՝3.1 մլն. հատ
· ծաղիկի արտահանված ծավալ ԵՄ անդամ երկրներ, 0.5 մլն հատ
      N 2 Միջոցառման ոչ ֆինանսական արդյունքային ցուցանիշներ են սահմանվում՝ 
· ծիրանի արտահանված ծավալ, 7000 տոննա 
· սալորի արտահանված ծավալ, 430 տոննա
· կեռասի արտահանված ծավալ, 1715 տոննա
· դեղձի կամ ներկատարինի արտահանված ծավալ,  1645 տոննա
· շշալցված բնական հանքային ջրի արտահանված ծավալ, (հազ. լիտր)` 200,
· շշալցված խաղողի գինու արտահանված ծավալ, (հազ. լիտր)` 370,
· շշալցված պտղահատապտղային գինու արտահանված ծավալ, (հազ. լիտր)` 290,
· շշալցված հայկական բրենդիի կամ հայկական կոնյակի արտահանված ծավալ, (հազ. լիտր (100 % սպիրտի հաշվարկով)` 800,
· չորացրած մրգի կամ բանջարեղենի արտահանված ծավալ, (տոննա)` 6,
· իշխան տեսակի ձկան արտահնաված ծավալ, տոննա՝ 2
· թառափ տեսակի ձկան արտահանված ծավալ, տոննա՝120
3. Կարգավորման նպատակը և բնույթը։ Նախագծի նպատակն է ՀՀ էկոնոմիկայի նախարարության համակարգմամբ իրականացվող 2 միջոցառումների ֆինանսավորումը: Նախագծով առաջարկվում է շուրջ 5.4 մլրդ դրամ պահուստային ֆոնդից հատկացնել նախարարության կողմից իրականացվող պետական աջակցության ծրագրերին:
4. Նախագծի մշակման գործընթացում ներգրավված ինստիտուտները և անձինք։ Նախագիծը մշակվել է ՀՀ Էկոնոմիկայի նախարարության կողմից: Նախագծի մշակմանն այլ ինստիտուտներ և անձինք չեն մասնակցել: 
5. Ակնկալվող արդյունքը։ 
Նախագծի ընդունման արդյունքում հնարավորություն կստեղծվի ապահովելու տնտեսավարողների կողմից արտահանված պտղի (ծիրան, սալոր, կեռաս, ելակ, դեղձ, նեկտարին), բանջարեղենի  (լոլիկ, պղպեղ), ծաղիկի, շշալցված բնական հանքային ջրի, շշալցված խաղողի և պտղահատապտղային գինու, շշալցված հայկական բրենդիի կամ հայկական կոնյակի,  չորացրած մրգի կամ բանջարեղենի և  իշխան ու թառափ տեսակի ձկների արտահանման համար առաջացող փոխհատուցման ենթակա հունիս և հուլիս ամսվա ծախսերը։ 
6. ՀՀ պետական բյուջեում ծախսերի և եկամուտների փոփոխությունները
Նախագծի ընդունումն այլ օրենքների ընդունման անհրաժեշտություն չի առաջացնում, ինչպես նաև այլ իրավական ակտերում փոփոխություններ և (կամ) լրացումներ կատարելու անհրաժեշտություն չի առաջացնում։
««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, Հայաստանի Հանրապետության էկոնոմիկայի նախարարությանը գումար հատկացնելու և  Հայաստանի Հանրապետության կառավարության 2026 թվականի հունիսի 18-ի N 886-ն որոշման մեջ փոփոխություններ կատարելու մասին»  ՀՀ կառավարության որոշման նախագծի ընդունման արդյունքում Հայաստանի Հանրապետության պետական բյուջեի եկամուտներում և ծախսերում փոփոխություններ չեն առաջանում:  
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ - Սույն որոշման նախագիծը բխում է Կառավարության 2021 թվականի նոյեմբերի 18-ի N 1902-Լ որոշումով հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի Էկոնոմիկայի նախարարության բաժնի 9.4-րդ միջոցառման  «Հումքի մթերման գործընթացին, կոնյակի ու կոնյակի սպիրտի արտահանմանն աջակցություն, ինչպես նաև գինեգործության ու կոնյակագործության արտադրության խթանման արդյունքում առաջիկա 5 տարիներին հումքի մթերման և թողարկվող արտադրանքի ծավալների ավելացում մինչև 50 %-ով կամ տարեկան շուրջ 10%-ով» ակնկալվող արդյունքից (հղում՝  https://www.arlis.am/Annexes/7/2023_N2300hav.1.pdf, 261-րդ էջ)։
 Կառավարության 2021-2026 թվականների ծրագրի «2 ՏՆՏԵՍՈՒԹՅՈՒՆ» կետի Կառավարության տնտեսական քաղաքականության նպատակների 3-րդ` «արտահանումը խթանող պայմանների ապահովումն ու միջավայրի ձևավորումը» պարբերության, նույն կետի «Արտաքին տնտեսական քաղաքականություն և  արտահանման խթանում» բաժնի 1-ին՝ «Արտադրողականության աճի շնորհիվ արտադրության ծավալների ավելացումը ենթադրում է նաև իրացման, այդ թվում՝ արտահանման ծավալների աճ։ Արդյունաբերության երկարաժամկետ մրցունակության տեսանկյունից Կառավարությունը քայլեր է ձեռնարկելու ինչպես տեղական, այնպես էլ միջազգային շուկաներում տարատեսակ տեղական արտադրանքների ներկայացվածության, արտահանման շուկաների դիվերսիֆիկացման և արտահանման խթանման ապահովման և զարգացման ուղղությամբ։», «2.4 Գյուղատնտեսություն» բաժնի 1-ին պարբերությաններից (հղում՝ https://www.arlis.am/Annexes/6/2021_N1363hav.pdf, 22-րդ, 27-րդ և 36-րդ էջեր)։




